Eile oli üle hulga aja esimene soe ilm, vahepeal oli tükk aega nii külm, et mesilased ei saanud üldse välja lennata. Mul olid nad puhastuslennu järgselt ühes kopruses, mõtlesin et nendel on ruumi küll. Võtsin eile esimesel tugevamal perel pealt liistud ära, tõstsin mõnda kärge -ja  ohhoo - korpused nii mesilasi täis, et ei mahu äragi, hauet täis, noori mesilasi tohutlult peale sündinud. Mesilased olid tubast tööd edukalt teinud, kuigi välja ei saanud. Kolmanda raami peal oli juba lesehauet - see tähendab, et ruumipuudus suur. Oleks pidanud mõni aeg tagasi teised korpused peale panema, aga külm oli nii suur, et ei saanud neid lahti teha. Ei olnud ettekujustki, mis seal perede sees õieti on.